Proiect

**GUVERNUL REPUBLICII MOLDOVA**

**H O T Ă R Â R E nr.\_\_**

**din\_\_\_\_\_\_\_\_\_\_\_\_\_\_\_\_2022**

**Chişinău**

**cu privire la modificarea Nomenclatorului informațiilor atribuite la secret de stat, aprobat prin Hotărârea Guvernului nr. 411/2010**

În temeiul art. IX din Legea nr. 109/2022 pentru modificarea unor acte normative (Monitorul Oficial al Republicii Moldova, 2022, nr. 141-150, art. 256) și în conformitate cu art. 7 alin. (1) pct. 1) lit. a1) – a3) din Legea nr. 245/2008 cu privire la secretul de stat (Monitorul Oficial al Republicii Moldova, 2009, nr. 45-46, art. 126), cu modificările ulterioare, Guvernul HOTĂRĂȘTE:

**1.** Nomenclatorul informațiilor atribuite la secret de stat, aprobat prin Hotărârea Guvernului nr. 411/2010 (Monitorul Oficial al Republicii Moldova, 2010, nr. 83-84, art. 483), cu modificările ulterioare, se modifică după cum urmează:

1) la Capitolul II poziția 17 coloana 2 textul „ , amplasarea și volumul real al rezervelor materiale de stat și de mobilizare, datele privind finanțarea lor” se exclude.

2) după poziția 17 se completează cu poziția 171, cu umătorul cuprins:

|  |  |  |
| --- | --- | --- |
| „**171.** | Informațiile din Nomenclatorul bunurilor materiale din rezervele de stat și din Nomenclatorul bunurilor materiale din rezervele de mobilizare; informațiile generalizate privind disponibilul și circulația bunurilor materiale din rezervele de stat; informațiile generalizate privind disponibilul, amplasarea și circulația bunurilor materiale din rezervele de mobilizare | Serviciul de Informații și Securitate, Ministerul Afacerilor Interne, Ministerul Apărării, Ministerul Agriculturii și Industriei Alimentare, Ministerul Economiei, Ministerul Finanțelor, Ministerul Infrastructurii și Dezvoltării Regionale, Ministerul Sănătății, Ministerul Muncii și Protecției Sociale.” |

**2.** Prezenta hotărâre intră în vigoare la data publicării în Monitorul Oficial al Republicii Moldova.

**PRIM-MINISTRU Natalia GAVRILIȚA**

**Contrasemnează:**

**Ministrul afacerilor interne Ana Revenco**